## Pravilnik o uvjetima u pogledu prostora, radnika i medicinsko-tehničke opreme za obavljanje kronične dijalize

### NN 152/2003 (26.9.2003.), Pravilnik o uvjetima u pogledu prostora, radnika i medicinsko-tehničke opreme za obavljanje kronične dijalize

# MINISTARSTVO ZDRAVSTVA

2195

Na
temelju članka 47. stavka 2. i članka 143. stavka 3. Zakona o zdravstvenoj zaštiti
(»Narodne novine« br. 121/03) uz pret­hodno pribavljeno mišljenje nadležne
komore, ministar zdrav­stva donosi

## PRAVILNIK

### O UVJETIMA U POGLEDU PROSTORA, RADNIKA I MEDICINSKO-TEHNIČKE OPREME ZA OBAVLJANJE KRONIČNE DIJALIZE

Članak
1.

Ovim se
Pravilnikom utvrđuju uvjeti u pogledu prostora, rad­nika i medicinsko-tehničke
opreme za obavljanje kronične dijalize (u daljnjem tekstu: centar za dijalizu)
koje moraju ispunjavati zdravstvene ustanove te zdravstveni radnici koji
obavljaju zdravstvenu djelatnost u privatnoj praksi.

Članak
2.

Prostor
centra za dijalizu mora ispunjavati sanitarno-tehničke i higijenske uvjete utvrđene
člankom 7. do 17. Pravilnika o uvje­tima u pogledu prostora, djelatnika i
medicinsko-tehničke opreme za obavljanje privatne prakse (»Narodne novine« br.
71/94).

Članak
3.

U
centru za dijalizu mora se osigurati najmanje 30 m2 bruto po jednom mjestu za
dijalizu (30 m2 x
broj mjesta za dijalizu = ukupan broj m2).

Centar za dijalizu u pogledu prostora mora imati:

– odvojeno mjesto za dijalizu bolesnika s pozitivnim
biljezima hepatitisa B, C i HIV-a,

– prostoriju za pripremu vode s reverznom osmozom,

– prostoriju za pripremu i sterilizaciju,

– prostoriju za čisto rublje i sanitetski materijal,

– prostoriju za nečisto rublje i privremeno odlaganje
potrošenog materijala,

–
prostoriju za servisiranje i smještaj rezervnih uređaja za dijalizu,

–
prostoriju za priručno skladište potrošnoga materijala u sklopu centra,

– glavno skladište potrošnoga materijala,

– prostoriju voditelja centra,

– liječničku ordinaciju za pregled bolesnika,

– prostoriju za liječnike i stručnu dokumentaciju,

– prostoriju za glavnu medicinsku sestru centra,

– prostoriju za medicinske sestre,

– garderobu za bolesnike,

– garderobu za radnike centra,

– čajnu kuhinju s grijalom, hladnjakom, sudoperom,
stolom i ormarom za posuđe,

– sanitarni čvor za bolesnike, odvojeno po spolu,

– sanitarni čvor za djelatnike (WC + tuš), odvojeno
po spolu,

– prostoriju za odmor bolesnika i

– klimatizirani prostor u kojem se provodi dijaliza.

Članak 4.

Centar za dijalizu mora imati aparate za dijalizu s
ne više od 15 000 sati rada i ne starije od pet godina, s volumetrijskom
kontrolom i kontroliranom ultrafiltracijom.

Iznimno od odredbe stavka 1. ovoga članka, aparati za
dijalizu, uz garanciju proizvođača, mogu imati više od 15 000 sati rada.

Centar za dijalizu mora imati najmanje jedan rezervni
aparat za dijalizu i to posebno za svaku kategoriju bolesnika (bolesnike s
negativnim biljezima hepatitisa i bolesnike s pozitivnim biljezima na hepatitis
B i C te HIV-a).

Članak 5.

Centar za dijalizu mora imati:

– uređaj
za pripremu vode koja odgovara propisanim standardima vode za hemodijalizu;

–
prenosivi EKG aparat, aspirator, defibrilator s monitorom, sterilizator,
hladnjak, set za reanimaciju, kisik;

– mogućnost
za hitno određivanje crvene krvne slike i elektrolita;

– stojeću
ili sjedeću vagu (mehaničku ili digitalnu).

Centar
mora biti opremljen standardnim bolničkim krevetima ili foteljama za
hemodijalizu.

Članak
6.

Centar
za dijalizu mora osigurati najmanje:

– 1
liječnika na 30 bolesnika na kroničnoj dijalizi u kli­ničkim centrima za
dijalizu;

– 1
liječnika na 40 bolesnika na kroničnoj dijalizi u centrima za dijalizu u općim
bolnicama;

– 1
liječnika na 50 bolesnika na dijalizi u izvanbolničkim centrima za dijalizu.

 Centar za dijalizu mora osigurati nazočnost
liječnika tijekom dijalize.

Članak
7.

Liječnik
iz članka 6. ovoga Pravilnika mora biti specijalist interne medicine, odnosno
specijalist pedijatrije s edukacijom za provođenje kronične dijalize.

Edukacija
iz stavka 1. ovoga članka provodi se u kliničkim zdravstvenim ustanovama.

Članak 8.

Tijekom edukacije iz članka 7. ovoga Pravilnika liječnik
se mora upoznati sa svim izvantjelesnim metodama liječenja akutnog i kroničnog
bubrežnog zatajenja imunoloških i metaboličkih bolesti, otrovanja i ostalih
stanja s teško poremećenom homeostazom tjelesnih tekućina. Te metode su:
hemodijaliza, hemofiltracija, hemodijafiltracija, hemoperfuzija, peritonejska
dijaliza i plazmafereza.

Edukacija traje 6 mjeseci i obuhvaća:

– vođenje ambulantnih bolesnika s kroničnim bubrežnim
zatajenjem prije počinjanja liječenja dijalizom,

– upoznavanje bolesnika s kroničnim bubrežnim
zatajenjem s hemodijalizom i peritonejskom dijalizom,

– vođenje stabilnih bolesnika s kroničnim bubrežnim
zatajenjem liječenih hemodijalizom,

– odabir i obrada bolesnika
za transplantaciju bubrega,
                                                             (2
mjeseca)

 Ovaj dio
edukacije može se obaviti u matičnom centru za dijalizu.

– vođenje hemodijalize u kardiovaskularno nestabilnih
bolesnika, hemodijalize u bolesnika s povećanim rizikom (hemofiltracija,
hemodijafiltracija, hemodijaliza bez heparina u bolesnika s rizikom krvarenja,
profilirana ultrafiltracija i izolirana ultrafiltracija),

– postavljanje endovenskih
katetera za hemodijalizu i asistiranje pri operacijskom stvaranju različitih
vrsta arteriovenskih fistula,        (1,5
mjeseci)

– priprema bolesnika s kroničnim
bubrežnim zatajenjem za liječenje peritonejskom dijalizom, osnove peritonejske
dijalize, praktično izvođenje, najčešće komplikacije i njihovo liječenje te
ambulantno praćenje bolesnika liječenih peritonejskom dijalizom,
                                                               (1
mjesec)

–   liječenje bolesnika s
akutnim zatajivanjem bubrega – konvencionalno liječenje i odabir primjerene
dijalizne metode. Osnove kontinuiranih dijaliznih metoda i sudjelovanje u radu
konzilijarne službe,  (1 mjesec)

– osnove metoda sličnih
dijalizi: terapijska plazmafereza, LDL afereza, imunska apsorpcija,
hemoperfuzija,   (0,5 mjeseci).

U sklopu programa obvezne edukacije kandidat mora
završiti i poslijediplomski tečaj u organizaciji Medicinskog fakulteta.

Nakon edukacije kandidat polaže ispit pred
povjerenstvom koje imenuje ministar zdravstva. Nakon položenoga ispita kandidat
dobiva uvjerenje o osposobljenosti za samostalan rad u odjelu za dijalizu.

Specijalist interne medicine i specijalist
pedijatrije koji je šest mjeseci radio na odjelu za dijalizu u inozemstvu može
bez dodatnog osposobljavanja pristupiti ispitu pred povjerenstvom iz stavka 4.
ovoga članka.

Članak 9.

Centar za dijalizu mora osigurati:

– jednu medicinsku sestru, odnosno medicinskog tehničara
na najviše 4 bolesnika koje zbrinjava tijekom postupka dijalize u bolničkim
centrima za dijalizu,

– jednu
medicinsku sestru, odnosno medicinskog tehničara na najviše 5 bolesnika u
izvanbolničkim centrima za dijalizu.

Najmanje
10% medicinskih sestara u centru za dijalizu moraju biti više medicinske
sestre.

Članak
10.

Medicinske
sestre iz članka 9. ovoga Pravilnika moraju imati edukaciju u trajanju od
ukupno 12 mjeseci.

Edukacija
se prva četiri mjeseca provodi u ustanovi koja je ovlaštena od ministra
zdravstva za edukaciju, pod vodstvom medicinske sestre/medicinskog tehničara –
mentora.

Edukacija iz stavka 2. ovoga članka obuhvaća:

– upoznavanje s rukovanjem monitorima za dijalizu kao
i s pripremom monitora za rad,

– uporabu žilnih pristupa, provedbu hemodijalize i
rješavanje komplikacija tijekom hemodijalize,

– upoznavanje s liječenjem bolesnika s akutnim bubrežnim
zatajivanjem (također CAVH/CVVH) i s postupcima sličnima he­mo­dijalizi –
terapijskom plazmaferezom, LDL aferezom i imunskom apsorpcijom,

– upoznavanje s osnovama peritonejske dijalize.

Nakon završene prve faze edukacije, narednih osam
mjeseci edukacija se nastavlja u matičnom centru, pod vodstvom ospo­sob­ljenih
medicinskih sestara/medicinskih tehničara.

Nakon završenoga osposobljavanja, obavlja se provjera
prak­tič­nog i teorijskog znanja medicinske sestre/medicinskog tehni­ča­ra,
nakon čega se izdaje potvrda o uspješno provedenoj edukaciji.

Članak 11.

Kontrolu rada centara za dijalizu provodi
Ministarstvo zdrav­stva putem Povjerenstva za dijalizu.

Kontrolu rada centara za dijalizu provodi povjerenstvo
koje imenuje ministar zdravstva.

Kontrola rada provodi se praćenjem indikatora
kvalitete života bolesnika na dijalizi te kontrolom pridržavanja normativa koji
su sastavni dio ovoga Pravilnika.

Kontrola se provodi najmanje jednom godišnje u svakom
centru za dijalizu, a po potrebi i češće. Voditelj centra i ravnatelj ustanove
u kojoj se centar za dijalizu nalazi odgovorni su za funkcioniranje i
organizaciju dijalize u skladu s normativima koji su sastavni dio ovoga
Pravilnika kao i za stručni rad koji mora biti sukladan postupnicima i uputama
kao i indikatorima kvalitete prihvaćenim od međunarodnih ili domaćih stručnih
udruga.

Voditelji
centara i ravnatelji ustanova u kojima se centri za dijalizu nalaze dužni su
osigurati neometan rad Povjerenstva za dijalizu i staviti mu na uvid sve
podatke koje Povjerenstvo zatraži u provođenju kontrole rada i kvalitete.

Članak
12.

Iznimno,
u roku od godine dana od dana stupanja na snagu ovoga Pravilnika, omogućit će
se:

– liječnicima
specijalistima interne medicine i pedijatrije koji su do dana stupanja na snagu
ovoga Pravilnika dulje od šest mjeseci radili u centrima za dijalizu,
pristupanje ispitu pred povjerenstvom koje imenuje ministar zdravstva, bez
dodatnog osposobljavanja. Za pristupanje ispitu, kandidat je dužan predočiti
pisani dokaz o vremenu koje je proveo radeći na dijalizi, službeno ovjeren od
strane matične ustanove,

– liječnicima
specijalistima interne medicine ili pedijatrije koji su do dana stupanja na
snagu ovoga Pravilnika dulje od pet godina radili u centrima za dijalizu,
izdavanje uvjerenja o osposobljenosti za samostalan rad na dijalizi bez
pristupanja ispitu, na njihov osobni zahtjev i uz predočenje pisanog dokaza o
vremenu provedenom na radu u centru za dijalizu,

– liječnicima specijalistima drugih specijalnosti
koji su do dana stupanja na snagu ovoga Pravilnika dulje od 10 godina radili na
dijalizi, na njihov osobni zahtjev ministar zdravstva može izdati uvjerenje o
osposobljenosti za samostalan rad na dijalizi bez pristupanja ispitu.

Liječnici zaposleni u jedinicama dijaliznoga liječenja
moraju se trajno educirati sukladno uvjetima koje propisuje Hrvatska liječnička
komora.

Specijalist interne medicine ili pedijatrije koji pet
godina radi samostalno na odjelu za dijalizu, može se postaviti za voditelja
djelatnosti dijalize.

Članak 13.

Kadrovski normativi za odsjek peritonejske dijalize
su sljedeći:

1. Normativi za liječnike

Samostalan rad na odsjeku za peritonejsku dijalizu
mogu obavljati samo liječnici specijalisti interne medicine, a za djecu i
adolescente, specijalisti pedijatrije, koji su završili edukaciju u ovlaštenim
centrima za dijalizu.

2. Normativi za medicinske sestre i medicinske tehničare

Osnovni profil za vođenje odsjeka peritonejske
dijalize jest viša medicinska sestra ili viši medicinski tehničar (VMS/VMT),
koji je educiran za rad na dijalizi.

Osnovni profil medicinske sestre/medicinskog tehničara
za rad u odsjeku za peritonejsku dijalizu jest medicinska sestra sred­nje stručne
spreme, odnosno medicinski tehničar (SMS/SMT), educirani za rad na dijalizi.

3. Kadrovski normativi za liječenje peritonejskom
dijalizom

1 liječnik/40 bolesnika na peritonejskoj dijalizi

1 VMS/VMT voditelj odsjeka za peritonejsku dijalizu

1 VMS/VMT ili SMS/SMT/ 10 bolesnika na peritonejskoj
dijalizi do ukupno 4 VMS/VMT ili SMS/SMT/ na 40 bolesnika, a dalje se povećanjem
broja bolesnika broj medicinskih sestara ne povećava.

Prostorna organizacija odsjeka za peritonejsku
dijalizu pri centru za dijalizu:

Zdravstvena ustanova koja provodi program
peritonejske dijalize dužna je osposobiti odgovarajući prostor za tu
djelatnost.

Članak 14.

Stupanjem na snagu ovoga Pravilnika prestaju važiti članci
1. – 10. i članak 39a. Pravilnika o uvjetima u pogledu prostora, kadrova i
medicinsko-tehničke opreme za organizacije udruženog rada u djelatnosti
zdravstva (»Narodne novine« br. 14/81, 23/85 i 32/89) u dijelu koji se odnosi
na hemodijalizu te članak 30. stavak 3. Pravilnika o uvjetima u pogledu
prostora, djelatnika i medicinsko-tehničke opreme za obavljanje privatne prakse
(»Narodne novine« br. 71/94).

Članak 15.

Svi centri za dijalizu dužni su uskladiti svoje
poslovanje s odredbama ovoga Pravilnika u roku od godine dana od dana njegova
stupanja na snagu.

Članak
16.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-02/03-04/31

Urbroj:
534-05-01/1-03-1
Zagreb, 19. rujna 2003.

Ministar
**mr. sc.** **Andro Vlahušić,
dr. med**., v. r.

Pravilnik, NN 152/2003-2195